proxectonos/corpus_dominio_legal_administrativo_tmp huggingface dataset:
17/06/2022 | Administración LocalMunicipal
Mugardos
Designación de novo/a suplente do presidente/a da Mesa de Contratación Permanente do órgano de contratación Pleno do Concello de Mugardos

ANUNCIO DESIGNACIÓN DE NOVO/A SUPLENTE DO PRESIDENTE/A DA MESA DE CONTRATACIÓN PERMANENTE DO ÓRGANO DE CONTRATACIÓN PLENO DO CONCELLO DE MUGARDOS Polo Pleno da Corporación, en sesión ordinaria celebrada o día 25 de maio de 2022, acordouse designar un novo/a suplente do presidente/a da Mesa de Contratación Permanente do órgano de contratación Pleno do Concello de Mugardos, adoptándose o acordo que de seguido se transcribe: “Primeiro. –Cesar como 1.ª suplente de presidente/a á concelleira Dna. Begoña Roldós Iglesias. Segundo. –Designar á nova 1.ª suplente da Presidencia/a da Mesa de Contratación Permanente do órgano de contratación Pleno do Concello de Mugardos, a Dna. Emilia Yolanda John Dennis Vich Mclellan. Quedando constituida, en consecuencia, a Mesa de Contratación Permanente do órgano de contratación Pleno do Concello de Mugardos, tal e como se relaciona de seguido: PRESIDENTE/A: Arturo Gabriel Saquinga Coll Vinent.1.ª suplente: Emilia Yolanda John Dennis Vich Mclellan.2.º suplente: Vasile Adrian Caymel Stach: – O/a secretario/a da Corporación ou funcionario que o/a substitúa. – O/a interventor/a municipal ou funcionario/a que o/a substitúa. – O/a arquitecto/a técnico/a municipal. SECRETARIO/A: un/unha funcionario/a do Concello. Titular: Beatriz Santiago Yáñez. Suplente: Luis Macario Tomico Olfos. Terceiro. –Notificar o presente acordo á concelleira cesante e a nova concelleira designada. Cuarto. –Dispoñer a publicación do presente acordo no perfil de contratante, de conformidade co artigo 326.3 e disposición adicional segunda, 7 da Lei 9/2017. Quinto. –Publicar ademais, para dar maior difusión, a composición da Mesa de contratación no Boletín Oficial de la Provincia.” Asinado dixitalmente polo Sr. alcalde, D. Juan Domingo de Deus Fonticoba, en data 14 de xuño de 2022.
17/06/2022 | Administración LocalMunicipal
Brión
Anuncio aprobación padrón prezo público actividades culturais, educativas, deportivas e de ocio segundo prazo curso 2021/2022

Mediante resolución de alcaldía de data de 13 de xuño de 2022 aprobouse o padrón das actividades culturais, educativas, deportivas e de ocio correspondente ao segundo prazo do curso 2021/2022. De acordo co disposto no artigo 102.3 da Lei 58/2003, de 17 de decembro, xeral tributaria, notifícanse colectivamente os recibos derivados destes padróns De conformidade coa ordenanza xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o texto refundido da lei das facendas locais, contra o acordo de aprobación dos padróns e das súas liquidacións poderase interpor recurso de reposición no prazo de un mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98 de 13 de xullo, reguladora da xurisdición contencioso administrativa. De acordo co disposto no artigo 62.3 da lei xeral tributaria, fíxase como prazo de pago en período voluntario, dende o 17 de xuño de 2022 ao 17 de agosto de 2022. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 13 de xuño de 2022 O alcalde Pablo Lago Sanmartín
05/07/2022 | Administración LocalMunicipal
A Coruña
Persoal
Anuncio de nomeamento dunha técnica de apoio social, como persoal funcionario de carreira

Servizo de Recursos Humanos ANUNCIO Por resolución do concelleiro delegado de Economía, Facenda e Réxime Interior, por delegación da Xunta de Goberno Local, de data 29 de xuño de 2022, resolveuse o seguinte: Primeiro. –Nomear persoal funcionario de carreira, na praza de técnico/a de apoio social, da escala de administración especial, subescala técnica, do subgrupo A2, á persoa aspirante aprobada que se relaciona no anexo a este informe, de acordo coa puntuación final obtida no proceso selectivo e con expresión do destino que se lle adxudica. Segundo. –Para adquirir a condición de persoal funcionario de carreira, as persoas anteriormente relacionadas deberán cumprir os requisitos esixidos no artigo 60 da Lei 2/2015, do 29 de abril, e tomar posesión no prazo dun mes, que comezará a computarse desde o día seguinte á publicación da correspondente resolución. Terceiro. –De acordo co previsto na Lei 39/2015, do 1 de outubro, do Procedemento Administrativo Común das Administracións Públicas, e na Lei 29/1998, do 13 de xullo, reguladora da Xurisdición Contencioso-Administrativa, contra a presente resolución, que pon fin á vía administrativa, poderá interpoñerse, con carácter potestativo, un recurso de reposición no prazo dun mes ante o mesmo órgano que a ditou ou un recurso contencioso-administrativo no prazo de dous meses ante o órgano competente da xurisdición contencioso-administrativa contados a partir do día seguinte ao da publicación da disposición impugnada ou ao da notificación ou publicación do acto que poña fin á vía administrativa. No caso de interpoñer un recurso de reposición, non se poderá interpoñer un recurso contencioso-administrativo ata que aquel sexa resolto expresamente ou se produza a súa desestimación presunta. ANEXO A Coruña, 29 de xuño de 2022. A XUNTA DE GOBERNO LOCAL, P. D. (03/07/2019) O director de Economía, Facenda e Réxime Interior Manuel Ángel Jove Losada
05/07/2022 | Administración LocalMunicipal
Narón
Intervención
Edicto de aprobacion inicial de expediente de modificación de créditos n.º 13/2022

EDICTO O Pleno do Concello, en sesión ordinaria celebrada o día 30 de xuño de 2022, aprobou inicialmente o expediente de modificación de créditos n.º 13/2022: subexpediente n.º 03/2022 de crédito extraordinario e suplemento de crédito, dentro do vixente orzamento muncipal, financiado co remanente de tesourería para gastos xerais procedente da liquidación do ano 2021, por un importe total de UN MILLÓN CORENTA E SEIS MIL DOUSCENTOS VINTE E SETE EUROS CON VINTE E DOUS CÉNTIMOS (1.046.227,22 €). O devandito expediente permanecerá exposto ao público, durante o prazo de quince días hábiles contados a partir da publicación deste anuncio no Boletín Oficial da Provincia e no taboleiro de edictos do Concello, a efectos da presentación de reclamacións ante o Pleno, segundo o diposto no artigo 177.2, en relación co 169, do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se ao remate do período de exposición pública non se presentaran reclamacións, o expediente considerarase definitivamente aprobado, conforme ao establecido na citada lexislación. Narón, 30 de xuño de 2022. A alcaldesa Asdo.: Marián Ferreiro Díaz
05/07/2022 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
DP 8001.- Ponte sobre o río Mandeo na estrada DP 8001 Cruces a Penablanca, pq 3+100 (Sobrado dos Monxes) 2021.1110.0011.0 DP 8001, termo municipal de Sobrado

Segundo o disposto no art.49 do Regulamento de Expropiación Forzosa de 26 de abril de 1957, esta Excma. Deputación Provincial resolveu proceder a efectuar o pago dos depósitos previos e indemnizacións por rápida ocupación, en expedientes de expropiación forzosa como motivo das obras de DP 8001.- PONTE SOBRE O RIO MANDEO NA ESTRADA DP 8001 CRUCES A PENABLANCA, PQ 3+100 (SOBRADO DOS MONXES) 2021.1110.0011.0 DP 8001, termo municipal de SOBRADO, na/s data/s e lugar/es que se sinala/an a continuación: Data: 12/07/2022 Horario: 16:00 Lugar: CASA DO CONCELLO - SALÓN DE PLENOS Concello: SOBRADO Data: 12/07/2022 Horario: 16:15 Lugar: CASA DO CONCELLO - SALÓN DE PLENOS Concello: SOBRADO O pago efectuarase polo pagador desta Excma. Deputación mediante transferencia bancaria. O que se fai público, para xeral coñecemento, advertindo aos interesados titulares que o pago se fará precisamente aos que figuren como donos dos bens ou titulares do dereito expropiado, non admitíndose representación, senón por medio do poder debidamente autorizados, xa sexa xeral ou particular para este caso, e que deberán identificarse co DNI ou na súa falta polo coñecemento que testifican o alcalde e o secretario do citado Concello. A Coruña, 01/07/2022 O PRESIDENTE A SECRETARIA XERAL Asdo. Valentín González Formoso Asdo. Amparo Taboada Gil
05/07/2022 | Administración LocalMunicipal
Rianxo
Intervención
Aprobación inicial do crédito extraordinario 1/2022 e do suplemento de crédito 1/2022

EDICTO Aprobación inicial do crédito extraordinario 1/2022 e do suplemento de crédito 1/2022 O Pleno municipal do Concello de Rianxo, na sesión ordinaria do 30/06/2022, acordou aprobar inicialmente os expedientes de crédito extraordinario 1/2022 e suplemento de crédito 1/2022. En cumprimento dos artigos 177.2 e 169 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, exponse ao público na Secretaría do concello, polo prazo de 15 días hábiles, que comezará a contar desde o día seguinte ao da inserción deste edito no BOP, a fin de que durante o mesmo poidan formularse as reclamacións que se consideren pertinentes. No caso de que non se presente ningunha reclamación, o acordo inicial eleverase a definitivo. Rianxo, 1 de xullo de 2022. O alcalde Adolfo Muíños Sánchez
05/07/2022 | Administración LocalMunicipal
Narón
Intervención
Edicto de aprobación provisional da modificación da Ordenanza fiscal n.º 18

EDICTO A efectos do disposto no artigo 17 do Real Decreto Lexislativo 2/2004, do 5 de marzo, polo que se aproba o texto refundido da Lei das facendas locais, ponse en coñecemento xeral, que na Intervención Xeral deste Concello, atópase exposto ao público o expediente de modificación da Ordenanza fiscal n.º 18, reguladora da taxa pola prestación dos servizos das escolas infantís municipais. Aprobado provisionalmente o expediente polo Concello Pleno en data 30 de xuño do presente ano, os interesados lexitimados, segundo o disposto no artigo 18 do Real Decreto Lexislativo 2/2004, poderán examinar o expediente e presentar as reclamacións que estimen oportunas no Rexistro Xeral deste Concello, no prazo de trinta días a partir da data de inserción deste anuncio no Boletín Oficial da Provincia. Transcorrido o prazo sen presentarse reclamacións, entenderase elevado a definitivo o presente acordo. Narón, 30 de xuño de 2022. A Alcaldesa Asdo.: Marián Ferreiro Díaz
05/07/2022 | Administración LocalMancomunidades
Mancomunidade da Comarca de Fisterra
Exposición pública da conta xeral do exercicio 2021

En cumprimento do disposto no artigo 212 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, e una vez que foi debidamente informada pola Comisión Especial de Contas da Mancomunidade “Comarca de Fisterra”, na sesión extraordinaria que celebrou o 28/06/2022, exponse ao público a Conta Xeral correspondente ao exercicio 2021, por un prazo de quince días, a fin de que durante ese prazo e oito días máis, aqueles que se consideren interesados poidan presentar cantas reclamacións, reparos ou observación que consideren convintes. Fisterra, 30 de xuño de 2022 O Presidente da Mancomunidade “Comarca de Fisterra” Asdo. Santiago Manuel Toba Campaña
05/07/2022 | Administración LocalMunicipal
Irixoa
Exposición pública inventario de camiños municipais

O Pleno do Concello de Irixoa, en sesión do día 29 de xuño de 2022, acordou aprobar inicialmente o inventario de camiños municipais, correspondente ás parroquias de Ambroa, A Viña, Irixoa e Mántaras. Debido a que este documento supón afectación a numerosas parcelas destas parroquias, o concello decide fomentar a participación cidadán no proceso para que o inventario se adapte á realidade o máximo posible; polo tanto, ábrese un prazo de información pública por un período de 2 meses, contado a partir do seguinte á publicación do presente anuncio no BOP; no transcurso de tal prazo todas as persoas interesadas poderán facer uso do seu dereito a consultar o documento e presentar as alegacións escritas oportunas. O documento será presentado pola empresa redactora do documento nas diversas parroquias afectadas, actos que serán publicados oportunamente polo concello. Irixoa, 30 de xuño de 2022 Antonio Deibe Sanmartín Alcalde
05/07/2022 | Administración LocalMunicipal
Cabana de Bergantiños
Selección de oito peóns de limpeza de praias (ma100/2022)

Por decreto nº 360, de 1 de xullo de 2022, aprobáronse as bases de selección, na modalidade de contratación laboral temporal por circunstancias da produción, de 8 postos de peóns de limpeza de praias do concello de Cabana de Bergatiños, a xornada parcial. O prazo de presentación de instancias e de catro días hábiles, contados desde o seguinte á publicación deste anuncio no B. O. P. As persoas interesadas poderám consultar as bases no seguinte enderezo na sede electrónica municipal: https://sede.cabana. gal/opencms/es/informacion/. Cabana de Bergantiños, 1/07/2022. O alcalde, José Muiño Domínguez.
05/07/2022 | Administración LocalMunicipal
Narón
Departamento de Obras e Urbanismo
Exposición pública do borrador do Plan de mobilidade urbana sostible do Concello de Narón

ANUNCIO O Pleno da Corporación, en sesión ordinaria realizada o día 30 de xuño de 2022, aprobou inicialmente o Borrador do Plan de Mobilidade Urbana Sostible do Concello de Narón, incluído na EDUSI “Ría de Ferrol, cidade 2020” cofinanciable nun 80% polo Fondo Europeo de Desenvolvemento Rexional (FEDER). Sométese o dito documento a exposición pública e audiencia dos interesados por un prazo de trinta días, a contar dende o seguinte ó da publicación deste anuncio no BOP, así como no taboleiro de edictos electrónico deste Concello, para que poidan presentarse cantas reclamacións ou suxestións se consideren oportunas. Trala exposición pública será elaborado un documento final que será sometido novamente a aprobación plenaria. O Borrador do PMUS será publicado na páxina web municipal www.naronparticipa.es.Narón, 30 de xuño de 2022. Asinado dixitalmente pola alcaldesa, Marián Ferreiro Díaz
05/07/2022 | Administración LocalMunicipal
Irixoa
Expediente de modificacion orzamentaria n.º 6/22: aprobación inicial

MODIFICACIÓN. ORZAMENTARIA 6/2022: APROBACIÓN E EXPOSICIÓN PÚBLICA Aprobado provisionalmente o expediente de modificación orzamentaria n.º 6/2022, mediante acordo plenario do 29-6-2022, procédese á exposición pública do mesmo. A modificación inclúe uns suplementos de crédito por 26.181,92 € e créditos extraordinarios por 139.671,61 €, financiados con remanente de tesourería e maiores ingresos. O expediente estará á disposición do público na Secretaría do concello durante o prazo de 15 días hábiles, podendo durante dito prazo presentarse as alegacións ou reclamacións por escrito por parte dos interesados; de acordo co establecido no art.169 do Real Decreto Lexislativo 2/2004, do 5 de marzo (Texto Refundido da Lei reguladora das Facendas Locais), no caso de que non se presenten alegacións a aprobación inicial converterase automaticamente en definitiva. Irixoa, 29 de xuño de 2022. O alcalde Antonio Deibe Sanmartín
05/07/2022 | Administración LocalMunicipal
Ribeira
Aprobacion definitiva dos expedientes de modificación de crédito, crédito extraordinario 1/2022 e suplemento de crédito 1/2022

ANUNCIO O Pleno da Corporación, en sesión de data 30 de maio de 2022, aprobou inicialmente os expedientes de modificación de crédito “crédito extraordinario 1/2022” e “suplemento de crédito 1/2022”. Segundo o previsto nos arts.169 e 177.2 do RDL 2/2004, polo que se aproba o Texto Refundido da Lei Reguladora das Facendas Locais, este acordo inicial someteuse a exposición pública, a efectos de reclamacións e suxerencias perante o Pleno, por un prazo de quince días hábiles, a contar dende a data de publicación do presente anuncio no Boletín Oficial da Provincia. De conformidade co previsto no artigo 169.4 do RDL 2/2004, finalizado ese prazo de quince días, sen que se presentaran reclamacións ou suxerencias, publícase o resumo por capítulos aos efectos da súa aprobación definitiva e entrada en vigor. ESTADO DE INGRESOS ESTADO DE GASTOS Ribeira, a 30 de xuño de 2022. O ALCALDE Manuel Ruiz Rivas
05/07/2022 | Administración LocalMunicipal
A Coruña
Persoal
Anuncio nomeamento dunha enxeñeira técnica industrial, como persoal funcionario de carreira

Por Resolución do Concelleiro delegado de Economía, Facenda e Réxime Interior, por delegación da Xunta de Goberno Local, de data 29 de xuño de 2022, resolveuse o seguinte: Primeiro.- Nomear persoal funcionario de carreira, na praza de enxeñeiro/a técnico/a industrial, da escala de administración especial, subescala técnica, clase técnicos medios, do subgrupo A2, á persoa aspirante aprobada que se relaciona no anexo a este informe, de acordo coa puntuación final obtida no proceso selectivo e con expresión do destino que se lle adxudica. Segundo.- Para adquirir a condición de persoal funcionario de carreira, as persoas anteriormente relacionadas deberán cumprir os requisitos esixidos no artigo 60 da Lei 2/2015, do 29 de abril, e tomar posesión no prazo dun mes, que comezará a computarse desde o día seguinte á publicación da correspondente resolución. Terceiro.- De acordo co previsto na Lei 39/2015, do 1 de outubro, do Procedemento Administrativo Común das Administracións Públicas, e na Lei 29/1998, do 13 de xullo, reguladora da Xurisdición Contencioso-Administrativa, contra a presente resolución, que pon fin á vía administrativa, poderá interpoñerse, con carácter potestativo, un recurso de reposición no prazo dun mes ante o mesmo órgano que a ditou ou un recurso contencioso-administrativo no prazo de dous meses ante o órgano competente da xurisdición contencioso-administrativa contados a partir do día seguinte ao da publicación da disposición impugnada ou ao da notificación ou publicación do acto que poña fin á vía administrativa. No caso de interpoñer un recurso de reposición, non se poderá interpoñer un recurso contencioso-administrativo ata que aquel sexa resolto expresamente ou se produza a súa desestimación presunta. A Coruña, 29 de xuño de 2022. A XUNTA DE GOBERNO LOCAL, P. D. (03/07/2019) O Director de Economía, Facenda e Réxime Interior Manuel Angel Jove Losada
05/07/2022 | Administración LocalMunicipal
Arteixo
Renda e Exaccións
Ordenanza n.º 37: prezo público pola prestación de servizos na piscina municipal de Meicende e espazos complementarios

ANUNCIO APROBACIÓN INICIAL DA ORDENANZA N.º 37 “PREZO PÚBLICO POLA PRESTACIÓN DE SERVIZOS NA PISCINA MUNICIPAL DE MEICENDE E ESPAZOS COMPLEMENTARIOS” O Pleno da Corporación, en sesión de 30 de xuño de 2022, adoptou, entre outros, o acordo seguinte: Aprobación inicial da Ordenanza n.º 37: de prezo público pola prestación de servizos na Piscina Municipal de Meicende e espazos complementarios. Procede a exposición pública por un prazo de trinta días, mediante inserción do presente edicto no Boletín Oficial da Provincia e no diario “La Voz de Galicia”, así como no taboleiro de edictos do Concello e na sede electrónica do Concello de Arteixo. O prazo citado comezará a contar a partir da derradeira das publicacións realizadas. Durante este período, tódolos interesados poderán examinar o expediente e presentar, no seu caso, as reclamacións que consideren oportunas. Rematada a exposición pública, a Corporación resolverá as reclamacións que foran presentadas. Se tales reclamacións non se tiveran producido, o texto até entón provisional, entenderase definitivamente aprobado, procedéndose á publicación do texto integro da ordenanza citada. Arteixo, a 30 de xuño de 2022. Asina dixitalmente na data do documento electrónico: Jeronimo Luis Pedro Mario Maiorano El Hatmi. (Concelleira de Economía e Facenda, Contratación, Turismo e Novas Tecnoloxías)
05/07/2022 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de levantamento de actas previas á ocupación relativa á expropiación senda peonil en DP 1702 pq 0+970 a 1+070. pasarela sobre liña FF. CC. (Cambre) 2020.1110.0002.0 DP 1702

Modifícar a data do acto de levantamento de actas previas publicada no BOP 77, do 27/06/2022, no sentido que se indica deseguido. O Pleno da Corporación en sesión celebrada o día 26/06/2020 acordou a aprobación do VIPI/2020 - INVERSIONS VIAS PROVINCIAIS, no que se inclúe a seguinte obra: O citado Plan no que se inclúe a obra anteriormente indicada, foi exposto ao público mediante anuncio publicado no Boletín Oficial da Provincia nº 99 do 02/07/2020, non formulándose reclamacións referidas a esta obra. En virtude e en cumprimento do disposto nos artigos 52 da vixente Lei de Expropiación Forzosa do 16 de decembro de 1954 e 56 e seguintes do seu Regulamento, e en uso das facultades que lle confiren os artigos 4.1. d da Lei 7/1985, artigo 2 da Lei de Expropiación Forzosa e artigo 94 do Decreto Lexislativo 781/1986 e art.22.5 da Lei 8/2013 do 28 de xullo, de Estradas de Galicia, convocase aos titulares de bens e dereitos afectados que figuran na relación que a continuación se indica para que comparezan nos lugares, datas e hora que se detallan a continuación, co fin de proceder ao levantamento das Actas Previas para determinar os dereitos afectados, o valor destes e os prexuízos determinantes da rápida ocupación, sen prexuízo de trasladarse ao lugar das fincas se se considera necesario. Nova Data: 14/07/2022 Horario: 10:00 Lugar: PAZO PROVINCIAL Avda. Porto da Coruña 2 Concello: A CORUÑA Ao devandito acto deberán acudir os titulares afectados, persoalmente ou ben representados pola persoa debidamente autorizada para actuar no seu nome, achegando os documentos acreditativos da súa titularidade, Documento Nacional de Identidade, Tarxeta do Número de Identificación Fiscal e o último recibo do Imposto sobre Bens Inmobles, podendo facerse acompañar á súa costa, se o estiman oportuno, dos seus Peritos e Notarios. Así mesmo e en cumprimento do establecido no artigo 56 do Regulamento da Lei de Expropiación Forzosa, ábrese información pública durante un prazo de quince días naturais, contados a partir do seguinte da publicación no Boletín Oficial da Provincia ou ata en momento do levantamento do Acta Previa á ocupación correspondente, a fin de que as persoas interesadas poidan formular por escrito, ante a Deputación Provincial (Servizo de Patrimonio e Contratación), Avda. Porto da Coruña nº 2, as alegacións que estimen pertinentes con obxecto de corrixir posibles erros padecidos ao relacionar os bens afectados pola urxente ocupación. A Coruña, 01/07/2022 O PRESIDENTE A SECRETARIA Valentín González Formoso Amparo Taboada Gil
05/07/2022 | Administración LocalMunicipal
Irixoa
Aprobación provisional de ordenanza fiscal taxa prestación servizos técnicos a contratistas

De acordo co establecido no art.17.2 do Real Decreto Lexislativo 2/2004, do 5 de marzo (Texto Refundido da Lei reguladora das Facendas Locais), procédese á exposición publica do expediente de establecemento e implantación da ordenanza fiscal seguinte: - nº 16 reguladora da taxa pola prestación de servizos técnicos na contratación municipal. O establecemento foi aprobado provisionalmente por acordo municipal plenario do 29-6-2022. O expediente estará á disposición do público na Secretaría do concello durante o prazo de 30 días hábiles, establecéndose que, no caso de que non se presenten alegacións, a citada aprobación provisional se converta automaticamente en definitiva. Irixoa, 30 de xuño de 2022 O ALCALDE Antonio Deibe Sanmartín
05/07/2022 | Administración LocalMunicipal
As Pontes de García Rodríguez
Secretaría
Decreto 897/2022, do 29 de xuño, de delegación de competencias

Mediante este anuncio faise público, de acordo co previsto no artigo 44.2 do Real decreto 2568/1986, do 28 de novembro, que aproba o regulamento de organización, funcionamento e réxime xurídico das entidades locais, que o alcalde do concello ditou o decreto 897/2022, do 29 de xuño, de delegación das funcións da concelleira de Recursos Humanos, Industria e Emprego, no concelleiro de Urbanismo e Coordinación do Goberno durante os días 30/06/2022 e 01/07/2022. As Pontes de García Rodríguez, 29 de xuño de 2022 O alcalde Valentín González Formoso
05/07/2022 | Administración LocalMunicipal
Padrón
Nomeamento de alcalde en funcións.

En cumprimento do establecido no artigo 44 do Real Decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, faise público o seguinte Decreto do señor Alcalde número 451/2022, do 30 de xuño, polo que se nomea Alcalde en funcións: <<Con motivo da miña ausencia do termo municipal os días 1, 2 e 3 de xullo de 2022, faise necesario nomear Alcalde en funcións para ese período, e Considerando as funcións que o artigo 47 do Real decreto 2.568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, atribúe aos Tenentes de Alcalde, Primeiro. Nomear Alcalde en funcións ao primeiro Tenente de Alcalde don José Ramón Pardo Andrade dende o día 1 ao 3 de xullo de 2022, ambos incluídos. Segundo. Ordenar a publicación do presente Decreto no Boletín Oficial da Provincia da Coruña, comunicalo aos diferentes servizos municipais e dar conta ao Pleno na seguinte sesión ordinaria que se convoque. Terceiro. Notificar a presente resolución a todas as persoas interesadas, coa indicación de que pon fin á vía administrativa e contra a cal poderase interpoñer: - Potestativamente o recurso de reposición, no prazo máximo dun mes desde o día de recepción da notificación da presente resolución, ante o mesmo órgano que ditou o acto impugnado. - Con posterioridade á resolución expresa ou presunta do recurso de reposición, ou ben directamente, poderase interpoñer recurso contencioso-administrativo ante o Xulgado do Contencioso-Administrativo, no prazo de dous meses desde o día de recepción da notificación da presente resolución. - O recurso extraordinario de revisión, segundo o previsto no artigo 113 da Lei 39/2015, do 1 de outubro, do procedemento administrativo común das administracións públicas, ou calquera outro que estime procedente.>> Padrón, 30 de xuño de 2022 O Alcalde (Documento asinado dixitalmente) Asdo. Antonio Fernández Angueira
05/07/2022 | Administración LocalMunicipal
Arteixo
Renda e Exaccións
Modificación da Ordenanza fiscal n.º 2, reguladora do imposto sobre actividades económicas

ANUNCIO APROBACIÓN INICIAL DA MODIFICACIÓN DA ORDENANZA FISCAL N.º 2, REGULADORA DO IMPOSTO SOBRE ACTIVIDADES ECONÓMICAS O Pleno da Corporación, en sesión de 30 de xuño de 2022, adoptou, entre outros, o acordo seguinte: aprobación inicial da modificación da Ordenanza fiscal n.º 2, reguladora do Imposto sobre actividades económicas. Procede a exposición pública por un prazo de trinta días, mediante inserción do presente edicto no Boletín Oficial da Provincia e no diario “La Voz de Galicia”, así como no taboleiro de edictos do Concello e na sede electrónica do Concello de Arteixo. O prazo citado comezará a contar a partir da derradeira das publicacións realizadas. Durante este período, tódolos interesados poderán examinar o expediente e presentar, no seu caso, as reclamacións que consideren oportunas. Rematada a exposición pública, a Corporación resolverá as reclamacións que foran presentadas. Se tales reclamacións non se tiveran producido, o texto até entón provisional, entenderase definitivamente aprobado, procedéndose á publicación do texto integro da ordenanza citada. Arteixo, a 30 de xuño de 2022. Asina dixitalmente na data do documento electrónico: Gaspar Jesus Lurdes Maria Fall Sarraseca. ( Concelleira de Economía e Facenda, Contratación, Turismo e Novas Tecnoloxías)
05/07/2022 | Administración LocalMunicipal
Arteixo
Renda e Exaccións
Modificación da Ordenanza n.º 32, reguladora do prezo público pola prestación de servizo público da Escola Infantil Municipal de Arteixo

ANUNCIO APROBACIÓN INICIAL DA MODIFICACIÓN DA ORDENANZA N.º 32: “PREZO PÚBLICO POLA PRESTACIÓN DO SERVIZO PÚBLICO DA ESCOLA INFANTIL MUNICIPAL DE ARTEIXO” O Pleno da Corporación, en sesión de 30 de xuño de 2022, adoptou, entre outros, o acordo seguinte: aprobación inicial da modificación da ordenanza n.º 32 de prezo público pola prestación do servizo público da Escola Infantil Municipal de Arteixo. Procede a exposición pública por un prazo de trinta días, mediante inserción do presente edicto no Boletín Oficial da Provincia e no diario “La Voz de Galicia”, así como no taboleiro de edictos do Concello e na sede electrónica do Concello de Arteixo. O prazo citado comezará a contar a partir da derradeira das publicacións realizadas. Durante este período, tódolos interesados poderán examinar o expediente e presentar, no seu caso, as reclamacións que consideren oportunas. Rematada a exposición pública, a Corporación resolverá as reclamacións que foran presentadas. Se tales reclamacións non se tiveran producido, o texto até entón provisional, entenderase definitivamente aprobado, procedéndose á publicación do texto integro da ordenanza citada. Arteixo a 30 de xuño de 2022. Asina dixitalmente na data do documento electrónico: Rosario Josefa Frechilla Ciuperca (Concelleira de Economía e Facenda, Contratación, Turismo e Novas Tecnoloxías)
05/07/2022 | Administración LocalMunicipal
Muxía
Anuncio aprobación padrón de SAF de maio 2022

En data 27 de xuño de 2022 o Alcalde ditou a seguinte resolución: “Vista a Ordenanza fiscal reguladora da taxa polo servizo de axuda no fogar que foi publicado no BOP nº 108 do 9 de xuño de 2014. Visto o informe do traballador social do concello no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de maio 2022 Elaborados os padróns mensuais que conteñen as liquidacións da taxa pola prestación do servizo do SAF no mes de maio de 2022, en base aos datos facilitados polo Traballador Social do concello. Tendo en conta o establecido no artigo 21.1. f) da Lei 7/1985, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. PRIMEIRO.- Aprobar o padrón mensual da taxa pola prestación do servizo de axuda no fogar correspondentes ao mes de maio de 2022 co desglose do informe do traballador social. SEGUNDO.- Expoñer ao público os padróns aprobados, mediante a publicación de edicto no BOP e no taboleiro de anuncios do concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. TERCEIRO.- O prazo de cobro en período voluntario será de 2 meses dende a publicacion do edicto de aprobación, transcurrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, os interesados poderán interpor recurso preceptivo de reposición ante o Sr. Alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación”. Muxía, a 27 de xuño de 2022. O Alcalde, Santiago M. Toba Campaña
08/07/2022 | Administración LocalMunicipal
Irixoa
Modificación orzamentaria n.º 4/2022: aprobación definitiva

PUBLICACIÓN NOVO RESUMO POR CAPÍTULOS EXPTE.4/2022 Aprobado definitivamente o expediente de modificación orzamentaria n.º 4/2022, mediante acordo plenario do 3-6-2022 (sen alegacións), faise público o novo resumo por capítulos nos que sufriron variación polo expediente: Contra a aprobación definitiva poderá interpoñerse o recurso contencioso-administrativo ante o Xulgado do Contencioso-Administrativo da Coruña no prazo de 2 meses, segundo o establecido nos arts.171 e 177 do Real Decreto Lexislativo 2/2004, do 5 de marzo, de Texto Refundido da Lei reguladora das Facendas Locais. Irixoa, 5 de xullo de 2022. O alcalde Antonio Deibe Sanmartín
08/07/2022 | Administración LocalMunicipal
Oroso
Padrón vaos 2022

ASUNTO: APROBACIÓN PADRÓN DA TAXA DE VAOS DO EXERCICIO 2022 Pola presente faise saber que por Decreto da Alcaldía de data 30 de xuño foi aprobado o padrón da taxa por aproveitamento especial do dominio público por entrada de vehículos a traveso da beirarrúa e reservas de vía pública para aparcamento, carga e descarga correspondente ó exercicio 2022. De conformidade co artigo 102.3 da Lei 58/2003, do 17 de decembro, xeral tributaria, a presente publicación terá o carácter de notificación colectiva, podendo os interesados interpoñer no seu caso os seguintes recursos:  O recurso de reposición regulado no artigo 14.2 do TR 2/2004 no prazo dun mes dende a publicación do presente anuncio no Boletín Oficial da Provincia.  Contra a resolución do recurso de reposición poderase interpoñer o correspondente recurso contencioso-administrativo no prazo de dous meses se a resolución é expresa perante o Xulgado do Contencioso-Administrativo de A Coruña. A recadación do Padrón farase pola Excma. Deputación Provincial de A Coruña no período ordinario voluntario sinalado pola mesma, nas oficinas das entidades financeiras colaboradoras e oficinas de Recadación. En Oroso, a 1 de xullo de 2022. O alcalde-presidente Luis Rey Villaverde
08/07/2022 | Administración LocalMunicipal
Fisterra
Bases reguladoras para a concesión de axudas dirixidas a nenos e nenas con necesidades especiais do concello de Fisterra para o ano 2022

ANUNCIO EXPEDIENTE: 2022/G003/000288 Relacionado co expediente: 2022/A002/000002 Por resolución da Alcaldía do 5/07/2022 aprobáronse as bases reguladoras para a concesión de axudas dirixidas a nenos e nenas con necesidades especiais do concello de Fisterra, para o ano 2022. Por medio deste anuncio, exponse ao público, polo prazo de vinte (20) días naturais, contados a partir do seguinte á publicación deste anuncio no Boletín Oficial da Provincia. Durante este prazo, os interesados poderán presentar as solicitudes e documentación necesaria dirixida ao Sr. alcalde-presidente do Concello de Fisterra. Simultaneamente, publicarase no portal web do Concello (dirección https://concellofisterra.gal/) co obxecto de darlle a maior difusión posible. Fisterra, 5 de xullo de 2022. O alcalde-presidente Asdo.: José Marcote Suárez
08/07/2022 | Administración LocalMunicipal
Ames
Aprobación definitiva do suplemento de crédito 1/2022

ANUNCIO Aprobación definitiva do suplemento de crédito 1/2022 En sesión plenaria celebrada o 31 de maio de 2022 aprobouse inicialmente ao expediente de suplemento de crédito 1/2022. Durante o prazo de exposición pública de quince días hábiles (Boletín Oficial da Provincia núm.107, do 7 de xuño de 2022) non se presentou ningunha reclamación, polo que o acordo de aprobación inicial do suplemento de crédito 1/2022 quedou elevado a definitivo de forma automática. Aos efectos legalmente establecidos no artigo 177.2 do Real decreto lexislativo 2/2004, do 5 de marzo, polo que se aproba o Texto refundido da Lei reguladora das facendas locais, procede publicar agora o resumo por capítulos desta modificación, que é o seguinte: ORZAMENTO DE GASTOS ORZAMENTO DE INGRESOS Contra a aprobación definitiva da modificación orzamentaria, poderá interporse directamente recurso contencioso na forma e prazos establecidos na Lei 29/1998, do 13 de xullo, Reguladora da Xurisdición Contencioso-Administrativa. Ames, 5 de xullo de 2022. O alcalde José Blas García Piñeiro
08/07/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
Concesión dun caudal de auga ó Servizo de Prevención de Incendios Forestais, no concello de Ortigueira (A Coruña)

ANUNCIO De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que mediante resolución da dirección de Augas de Galicia de data 6 de xuño de 2022 e como resultado do expediente incoado para o efecto, outorgouse ó Servizo de Prevención de Incendios Forestais unha concesión de 400 m 3 anuais de auga que procede do rego de Mouraz, no monte Carabelote, na parroquia de Couzadoiro (San Cristovo), no concello de Ortigueira (A Coruña), con destino a uso na loita contra incendios. Número Expte.: DH. A15.67317. Santiago de Compostela, 5 de xullo de 2022. O xefe do Servizo de Tramitación Técnico-Administrativa do Dominio Público Hidráulico Paloma Concepcion Comis Larrode
08/07/2022 | Administración LocalMunicipal
Narón
Secretaría
Anuncio de bolsa de emprego

ANUNCIO A Alcaldía do Concello de Narón, con data 29.06.2022, adoptou o seguinte acordo: O Concello Pleno, en data 31.10.2019, aprobou o Regulamento de selección do persoal funcionario interino e laboral temporal do Concello de Narón. A aprobación definitiva do antedito regulamento foi publicado no BOP n.º 13, de data 21.01.2020. De conformidade co establecido no devandito regulamento, esta Alcaldía, en uso das facultades conferidas pola lexislación vixente, RESOLVE: PRIMEIRO.–Aprobar a inclusión na bolsa de emprego para o ano 2022 da seguinte praza: SEGUNDO.–Proceder á publicación desta resolución no BOP da provincia da Coruña, a efectos de presentación de solicitudes polo prazo de 15 dÍas naturais, de acordo co estipulado no artigo 2 do antedito regulamento de selección. Narón, 29 de xuño de 2022. A alcaldesa Marián Ferreiro Díaz
08/07/2022 | Administración LocalMunicipal
Coristanco
Aprobación definitiva de modificación de créditos 4/2022 de crédito extraordinario

ANUNCIO APROBACIÓN DEFINITIVA DE MODIFICACIÓN DE CRÉDITOS Aprobada inicialmente a modificación de créditos núm.4/2022 sobre o orzamento do Concello de Coristanco correspondente ao exercicio 2022, de aprobación dun crédito extraordinario (Expte. CE 3-22). Publicada a antedita aprobación inicial no Boletín Oficial da Provincia (BOP) número 104, do 2 de xuño de 2022. Ao non se ter presentado reclamacións dentro de prazo regulamentario de exposición pública, do 3 ao 27 de xuño, ámbolos dous incluídos, faise público que, despois de dito expediente, o resume por capítulos dos créditos do estado de gastos do orzamento xeral deste Concello queda do seguinte xeito: O que se fai público para xeral coñecemento. Coristanco, 5 de xullo de 2022. Documento asinado electrónicamente por JUAN CARLOS GARCÍA POSE, alcalde do Concello de Coristanco.
08/07/2022 | Administración LocalMunicipal
Curtis
Modificación da data da segunda proba do proceso de selección de educador/a familiar

Mediante resolución da alcaldía núm.434/2022 do 07/07/2022, aprobouse a modificación da data da celebración da segunda proba do proceso de selección para cobertura, mediante persoal laboral fixo, dunha vacante de educador/a familiar no OEP do Concello de curtis do ano 2022 para estabilización de emprego temporal, quedando fixada para o día 21/07/2022 ás 10:00 horas nas oficinas municipais sitas en Curtis (Praza Emilia Pardo Bazán s/n). Curtis, 7 de xullo de 2022 O alcalde, Javier Francisco Caínzos Vázquez
08/07/2022 | Administración LocalMunicipal
Boimorto
Aprobación inicial de expediente de modificación de créditos

ASUNTO: EXP. MODIFICACIÓN DE CRÉDITO NÚM.12/2022; SUBEXP. SUPLEMENTO DE CRÉDITO N.º 4/2022 O Pleno da Corporación, en sesión ordinaria celebrada en data 23 de xuño de 2022, acordou a aprobación inicial do expediente de modificación de créditos número 12/2022, suplemento de crédito número 4/2022 por importe de 16.379,21 €. En cumprimento do disposto no artigo 169.1 por remisión do 179.4 do Real decreto 2/2004, do 5 de marzo, polo que se aproba o texto refundido da Lei reguladora das facendas locais, sométese o expediente á información pública polo prazo de quince días, contados desde o día seguinte da inserción deste anuncio no Boletín Oficial da Provincia de A Coruña, para que os interesados poidan examinar o expediente e presentar as reclamacións que consideren oportunas. Se transcorrido o antedito prazo non se presentan alegacións, elevarase a aprobación inicial do acordo a definitiva. Boimorto, 4 de xullo de 2022. A alcaldesa en funcións Asdo.: Patricia Taboada García
08/07/2022 | Administración LocalMunicipal
A Coruña
Persoal
Anuncio nomeamento funcionarios en prácticas nas prazas de inspector da policía local.

Servizo de Recursos Humanos Por Resolución do Concelleiro delegado de Economía, Facenda e Réxime Interior, por delegación da Xunta de Goberno Local, de data 4 de xullo de 2022, resolveuse o seguinte: Primeiro. - Nomear persoal funcionario en prácticas, nas prazas de inspector/a da policía local, da escala de administración especial, subescala de servizos especiais, clase policía local, do subgrupo A2, ás persoas aspirantes aprobadas que se relacionan no anexo a este informe, ordenadas de acordo coa puntuación final obtida no proceso selectivo. Segundo.- De conformidade co artigo 32 do Decreto 243/2008, do 16 de outubro, polo que se desenvolve a Lei 4/2007, do 20 de abril, de coordinación de policías locais, as persoas aspirantes relacionadas no anexo deberán superar un curso de capacitación para a nova categoría na Academia Galega de Seguridade Pública. O dito curso será obrigatorio e necesario para poder tomar posesión como persoal funcionario de carreira na praza de inspector/a da policía local á que acceden. Terceiro. - Superado o curso selectivo, a Academia Galega de Seguridade Pública emitirá informe nestes termos, de xeito que poida procederse ao nomeamento como persoal funcionario de carreira e á toma de posesión no posto correspondente. Cuarto. - De acordo co previsto na Lei 39/2015, do 1 de outubro, do Procedemento Administrativo Común das Administracións Públicas, e na Lei 29/1998, do 13 de xullo, reguladora da Xurisdición Contencioso-Administrativa, contra a presente resolución, que pon fin á vía administrativa, poderá interpoñerse, con carácter potestativo, un recurso de reposición no prazo dun mes ante o mesmo órgano que a ditou ou un recurso contencioso-administrativo no prazo de dous meses ante o órgano competente da xurisdición contencioso-administrativa contados a partir do día seguinte ao da publicación da disposición impugnada ou ao da notificación ou publicación do acto que poña fin á vía administrativa. No caso de interpoñer un recurso de reposición, non se poderá interpoñer un recurso contencioso-administrativo ata que aquel sexa resolto expresamente ou se produza a súa desestimación presunta. A Coruña, 4 de xullo de 2022. A XUNTA DE GOBERNO LOCAL, P. D. (03/07/2019) O Director de Economía, Facenda e Réxime Interior Manuel Angel Jove Losada
08/07/2022 | Administración LocalMunicipal
Betanzos
Convocatoria técnicos superiores Director Biblioteca Museo Arquivo. Proposta de nomeamento.

ASUNTO: CONVOCATORIA OPE 2021 PERSOAL FUNCIONARIO POR OPOSICIÓN: ESCALA ADMINISTRACIÓN ESPECIAL SUBESCALA TÉCNICA. CLASE: TÉCNICOS SUPERIORES DIRECTOR BIBLIOTECA MUSEO ARQUIVO EXPEDIENTE: 2021/E001/000005 Mediante Resolución da Alcaldía nº 1027/2022 de data 28.06.2022 acordouse o seguinte: PRIMEIRO. Realizar o nomeamento a favor de: SEGUNDO. Dispor a cantidade oportuna á que ascende a retribución ao nomeado. TERCEIRO. Notificar a presente resolución ao aspirante nomeado, comunicándolle que deberá tomar posesión no prazo de un mes a contar desde o día seguinte a aquel en que se lle notifique o nomeamento. Así mesmo, informaráselle achega do tratamento dos seus datos persoais e do compromiso de confidencialidade con ocasión da relación que se establece co Concello. CUARTO. Publicar o nomeamento no Diario Oficial de Galicia, no Boletín Oficial da Provincia e na sede electrónica deste Concello sede. betanzos. gal e no Taboleiro de Anuncios, para maior difusión. QUINTO. Comunicar ao Rexistro de Persoal, aos efectos oportunos. SEXTO. Contra a presente Resolución, que pon fin á vía administrativa, pode interpor alternativamente ou recurso de reposición potestativo ante o Alcalde, no prazo dun mes a contar desde o día seguinte á publicación do presente anuncio, de conformidade cos artigos 123 e 124 da Lei 39/2015, de 1 de outubro, do Procedemento Administrativo Común das Administracións Públicas, ou recurso contencioso-administrativo, ante o Xulgado do Contencioso-Administrativo de A Coruñas ou, á súa elección, o que corresponda ao seu domicilio, se este radica en localidade distinta, no prazo de dous meses, a contar desde o día seguinte á publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Se se optase por interpor o recurso de reposición potestativo non poderá interpor recurso contencioso-administrativo ata que aquel sexa resolto expresamente ou se produciu a súa desestimación por silencio. Todo iso sen prexuízo de que poida interpor Vde. calquera outro recurso que puidese estimar máis conveniente ao seu dereito. SÉTIMO. Dar traslado da presente resolución aos distintos servizos administrativos da Corporación, e dar conta ao Pleno da Corporación na primeira sesión que se celebre en cumprimento do disposto no art.42 do Real Decreto 2568/86, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Betanzos, 01.07.2022 A alcaldesa María Barral Varela
08/07/2022 | Administración LocalMunicipal
Boimorto
Aprobación inicial de expediente de modificación de créditos

ASUNTO: EXP. MODIFICACIÓN DE CRÉDITO NÚM.11/2022; SUBEXP. SUPLEMENTO DE CRÉDITO N.º 3/2022 O Pleno da Corporación, en sesión ordinaria celebrada en data 23 de xuño de 2022, acordou a aprobación inicial do expediente de modificación de créditos número 11/2022, suplemento de crédito número 3/2022 por importe de 4.995,75 €. En cumprimento do disposto no artigo 169.1 por remisión do 179.4 do Real decreto 2/2004, do 5 de marzo, polo que se aproba o texto refundido da Lei reguladora das facendas locais, sométese o expediente á información pública polo prazo de quince días, contados desde o día seguinte da inserción deste anuncio no Boletín Oficial da Provincia de A Coruña, para que os interesados poidan examinar o expediente e presentar as reclamacións que consideren oportunas. Se transcorrido o antedito prazo non se presentan alegacións, elevarase a aprobación inicial do acordo a definitiva. Boimorto, 4 de xullo de 2022. A alcaldesa en funcións Asdo.: Patricia Taboada García
08/07/2022 | Administración LocalMunicipal
Boimorto
Aprobación inicial de expediente de modificación de créditos

ASUNTO: EXP. MODIFICACIÓN DE CRÉDITO NÚM.9/2022; SUBEXP. SUPLEMENTO DE CRÉDITO N.º 2/2022 O Pleno da Corporación, en sesión ordinaria celebrada en data 23 de xuño de 2022, acordou a aprobación inicial do expediente de modificación de créditos número 9/2022, suplemento de crédito número 2/2022 por importe de 2.565,04 €. En cumprimento do disposto no artigo 169.1 por remisión do 179.4 do Real decreto 2/2004, do 5 de marzo, polo que se aproba o texto refundido da Lei reguladora das facendas locais, sométese o expediente á información pública polo prazo de quince días, contados desde o día seguinte da inserción deste anuncio no Boletín Oficial da Provincia de A Coruña, para que os interesados poidan examinar o expediente e presentar as reclamacións que consideren oportunas. Se transcorrido o antedito prazo non se presentan alegacións, elevarase a aprobación inicial do acordo a definitiva. Boimorto, 4 de xullo de 2022. A alcaldesa en funcións Asdo.: Patricia Taboada García